นายกรัฐมนตรี ปราศรัยวันเกษตรกร ประจำปี 2563 ย้ำภาคการเกษตรมีความสำคัญต่อระบบเศรษฐกิจของประเทศ
นายกรัฐมนตรี ปราศรัยวันเกษตรกร ประจำปี 2563 ย้ำภาคการเกษตรมีความสำคัญต่อระบบเศรษฐกิจของประเทศพลเอก ประยุทธ์ จันทร์โอชา นายกรัฐมนตรี กล่าวคำปราศรัยเนื่องในวันเกษตรกร ประจำปี 2563 ใจความตอนหนึ่งว่า  ขอส่งความระลึกถึงและความปรารถนาดี มายังพี่น้องเกษตรกรไทยทุกท่าน ภาคการเกษตรมีความสำคัญต่อระบบเศรษฐกิจของประเทศ และเป็นส่วนหนึ่งของวิถีชีวิตประชาชนชาวไทยมาตั้งแต่สมัยโบราณ รัฐบาลให้ความสำคัญกับการพัฒนาภาคการเกษตรให้สามารถดำรงอยู่คู่กับสังคมไทยในปัจจุบันได้อย่างยั่งยืน โดยสนับสนุนให้มีการใช้เทคโนโลยีและนวัตกรรมด้านการเกษตร ผสมผสานกับการใช้ภูมิปัญญาท้องถิ่น พร้อมทั้งน้อมนำหลักปรัชญาของเศรษฐกิจพอเพียงมาเป็นแนวทาง รวมทั้งสนับสนุนให้มีการใช้หลักตลาดนำการผลิตมาอย่างต่อเนื่อง เพื่อส่งเสริมให้เกษตรกรมีการบริหารจัดการได้ครบวงจร สามารถวางแผนการผลิตได้อย่างเหมาะสมและสอดคล้องกับความต้องการของตลาด ส่งผลให้เกษตรกรมีคุณภาพชีวิตที่ดีขึ้นขอขอบคุณพี่น้องเกษตรกรไทยที่ให้ความร่วมมือและตอบสนองต่อนโยบายของรัฐบาลด้วยดีมาโดยตลอด และหวังเป็นอย่างยิ่งว่าจะร่วมเป็นกำลังสำคัญให้กับการพัฒนาภาคการเกษตรของไทยให้มีความเจริญก้าวหน้าอย่างยั่งยืนต่อไป พร้อมขออารธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลประทานพรให้พี่น้องเกษตรกรไทย พร้อมทั้งครอบครัวประสบแต่ความสุขความเจริญ มีกำลังกายและกำลังใจที่เข้มแข็ง